CELEX: 62008CN0307
Language: fi
Date: 2008-07-09 00:00:00
Title: Asia C-307/08: Kanne 9.7.2008 — Euroopan yhteisöjen komissio v. Belgian kuningaskunta

25.10.2008   
            
            
               FI
            
            
               Euroopan unionin virallinen lehti
            
            
               C 272/7
            
         Kanne 9.7.2008 — Euroopan yhteisöjen komissio v. Belgian kuningaskunta
   (Asia C-307/08)
   (2008/C 272/09)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: J.-P. Keppenne ja R. Lyal)
   
      Vastaaja: Belgian kuningaskunta
   Vaatimukset
   
               —
            
            
               on todettava, että Belgian kuningaskunta ei ole noudattanut EY 56 artiklan ja Euroopan talousalueesta tehdyn sopimuksen 40 artiklan mukaisia velvoitteitaan, koska se ei ole estänyt toisessa jäsenvaltiossa tai ETA-/EFTA-valtiossa asuvien yhtiöiden luonnollisille henkilöille maksamien osinkojen kaksinkertaista verotusta
            
         
               —
            
            
               Belgian kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio väittää kanteessaan, että Belgian verolainsäädännössä rajoitetaan perusteettomasti pääomien vapaata liikkuvuutta siltä osin kuin toiseen jäsenvaltioon tai Euroopan talousalueen valtioon sijoittautuneen yhtiön luonnollisille henkilöille maksamia osinkoja (ns. jäsenvaltioon maksettavat osingot) verotetaan kyseisen lainsäädännön mukaan samalla tavalla kuin Belgiaan sijoittautuneiden yhtiöiden jakamia osinkoja (ns. kotimaiset osingot) ottamatta huomioon valtiossa, josta osingot ovat peräisin, kannettua lähdeveroa. Tällaisella lainsäädännöllä rangaistaan rajat ylittäviä pääomanliikkeitä, sillä samalla kun sillä tehdään yksityisille verovelvollisille vähemmän houkuttelevaksi sijoittaa ulkomaisten yhtiöiden osakkeisiin sillä myös estetään yhtiöitä, joiden kotipaikka on muussa jäsenvaltiossa, keräämästä pääomia Belgiassa.